open-index/open-wikipedia-markdown huggingface dataset:
Մայր Սվեա

thumb|''Moder Svea''<br>Ռոլֆ Ադլերսպարե
right|thumb|''Moder Svea''<br>Ալֆրեդ Նիստրյոմ (1891)
**Մայր Սվեա** (), Շվեդիայի ազգային կին անձնավորումը, շվեդ ժողովրդի ազգային խորհրդանիշերից։

## Նկարագրություն
Մայր Սվեան սովորաբար պատկերված է որպես հզոր կին-մարտիկ, վալկիիրա, որը ձեռքում հաճախ վահան ունի և կանգնած է առյուծի կողքին։ Սվեան կնոջ շվեդական անձանուն է, որը ծագում է շվեդացի ("Swedes") կամ շվեդ (svea) հին հոգնակի ձևից սեռական հոլովով։ Հոլովաձևն առկա է Svea rike-ում՝ հին շվեդերեն Sverige բառի թարգմանությունում․ Շվեդիայի շվեդերեն անվանումը։

Հանրաճանաչ կերպարը ստեղծել է շվեդ գրող Անդերս Լեյոնշտեդտը (1649–1725), երբ այն առաջին անգամ ներկայացրել է իր *Svea Lycksaligheets Triumph* (1672) բանաստեղծության մեջ։

Որպես հայրենասիրական խորհրդանիշ՝ Մայր Սվենան լայն տարածում է գտել շվեդ բանաստեղծ Գունո Եվրելիուսի (1661–1709) Շվեդիայի թագավոր Կառլ XI-ին նվիրված *Kunga Skald* (1697) աշխատությունում։ Եվրելիոսն ավելի ուշ ազնվացվել է Դալշտերնա անունով։

Մայր Շվեդիան հաճախակի որպես ազգային խորհրդանիշ հայտնվել է 19-րդ դարի շվեդական գրականության և մշակույթի մեջ։ Այն հայտնվել է շվեդական զանազան թղթադրամների վրա ավելի քան յոթանասուն տարի, ինչպես, օրինակ, 1890–1952 թվականներին տպագրված 5 կրոն թղթադրամի, ինչպես նաև 1954–1963 թվականներին տպագրված 5-կրոնանոց թղթադրամի վրա։

Շվեդ երգչուհի Լենա Ֆիլիպսոնը և կոմպոզիտոր Տորգի Սյոդերբերգը գրել են *Moder Swea* երգը, որը ներկայացվել է Լենա Ֆիլիպսոնի 1995 թվականի ալբոմում։

## Տես նաև
* Շվեդիայի դրոշ
* Շվեդիայի ազգային հիմն
* Ազգային անձնավորում
* Երեք թագ

## Ծանոթագրություններ

## Արտաքին հղումներ
*Moder Sea  displayed in the Tumba Bruk printing plant in Tumba, Sweden

## Աղբյուրներ
*

Կատեգորիա:Ազգային անձնավորումներ
Կատեգորիա:Շվեդ կանայք
Կատեգորիա:Շվեդիայի մշակույթ
Կատեգորիա:Շվեդիայի պետական խորհրդանիշներ
Մոդ Ադամս (դերասանուհի)

**Մոդ Ադամս** (, ի ծնե՝ Մոդ Յուինգ Կիսկադեն (), ), ամերիկացի թատերական դերասանուհի։

## Կենսագրություն
Ծնվել է Սոլթ Լեյք Սիթիում՝ մորմոնների ընտանիքում։ Նրա մայրը՝ Էնն Կիսկադենը, եղել է դերասանուհի և Մոդ Ադամսը իր առաջին տարիները անցկացրել է  մոր հետ հաճախակի հյուրախաղերում գավառական թատրոններում։ Նորամուտը կատարել է ինը ամսականում, իսկ հինգ տարեկանում արդեն ելույթ էր ունենում Սան Ֆրանցիսկոյի թատերական բեմերում։ 1888 թվականին տեղի է ունեցել Մոդ Ադամսի առաջին ելույթը Բրոդվեյում, ինչը սկիզբ է դրել նյույորքյան բեմերում  նրա վառ և հաջողակ կարիերային։ Հետագա տարիներին նրան մեծ հռչակ են բերել «Պարահանդես-դիմակահանդես», «Թիթեռներ», «Քրիստոֆեր կրտսեր», «Փոքրիկ  քահանան», «Օռլեանի կույսը» և «Փիթեր Պեն» ներկայացումներում խաղացած դերերը, որոնց շնորհիվ նա դարձել է 20-րդ դարասկզբի  Բրոդվեյի գլխավոր աստղ, որն ուներ այդ ժամանակների համար բացառիկ ամսական 20 հազար դոլլար եկամուտ։ 1909 թվականին չեխ գեղանկարիչ Ալֆոնս Մուխան իր պլակատներից մեկի վրա նկարել է դերասանուհուն Ժաննա դ'Արկի կերպարում։

1917 թվականի մայիսին Մոդ Ադամսը, գտնվելով իր ժողովրդականության գագաթնակետում, հեռացել է  թատերական բեմից։ Հետագա տարիներին  Ադամսը  համագործակցել է «General Electric» ընկերության հետ, որտեղ մասնակցել է  թատրոնի համար ավելի հզոր և արդյունավետ լուսավորության սարքավորումների ստեղծման գործին։ 1920 թվականին կարճ ժամանակով վերադարձել է  թատերական բեմ, որտեղ մասնակցել է Շեքսպիրի մի շարք պիեսների գավառական ներկայացումների բեմադրմանը։ Դերասանուհուն բազմիցս առաջարկել են հանդես գալ մեծ էկրանին, բայց  բոլոր բանակցությունները նրա հետ ձախողվել են։ 1937 թվականից մինչև 1943 թվականը Մոդ Ադամսը ղեկավարել է Միսուրի նահանգի Կոլումբիա քաղաքի Ստիվենս քոլեջի դրամատուրգիայի բաժինը։

Երկար տարիներ  դերասանուհին սերտ կապ է պահպանել  Սիոնյան վերնասենյակի քույրերի կաթոլիկ  միաբանության միանձնուհիների հետ։ 1917 թվականին նա Լոնգ Այլենդում՝ Ռոնկոնկոմա լճի մոտ գտնվող իր կալվածքը նվիրել է միաբանության միանձնուհիներին և ճգնավորներին։ 1940-ականների կեսերին  Մոդ Ադամսը մեկուսացել է Նյու Յորք նահանգի Թեններսիլ գյուղում գտնվող իր  քաղաքամերձ տանը, որտեղ և մահացել է 1953 թվականին 80 տարեկան հասակում։ Նրա մարմինը տեղափոխվել է Լոնգ Այլենդ,  որտեղ էլ առանց  ավելորդ աղմուկի  հուղարկավորվել է  Սիոնյան վերնասենյակի քույրերի  վանքի գերեզմանատանը։ Միանձնուհիներին փոխանցված նրա կալվածքում ներկայում տեղակայված են եկեղեցական մանկատունը և Մոդ Ադամսի հիշատակի թանգարանը։

## Ծանոթագրություններ

## Գրականություն
* 
* 

## Արտաքին հղումներ
* Մոդ Ադամսը Find a Grave կայքում

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոօպերատորներ
Կատեգորիա:Ամերիկացի օպերատորներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Աննա Ռեյնոլդս

**Աննա Ռեյնոլդս** (, ), բրիտանացի վիպասան, դրամատուրգ և սցենարիստ։ Հեղինակել է *Tightrope* (1991) և *Jordan* պիեսները, որոնցից վերջինը Սցենարիստների ամերիկյան գիլդայի կողմից արժանացել է «1992 թվականի լավագույն պիես» մրցանակի։ Չիկագոյի կինոփառատոնում Հյուգո մրցանակի արժանացած *The Winding Sheet* կինոնկարի համասցենարիստն է։  «Խելագարություն» վերնագրով նրա առաջին վեպը տպագրվել է 1996 թվականին։

## Հրատարակություններ
Ռեյնոլդսի 10 պիեսներ պաշտոնապես բեմադրվել են, այդ թվում՝ «Հորդանան», «Կարմիրը», «Անգինը», «Վայրենիները», «Ինձ նայիր», «Խորը ուրախություն», «Օղակաձև ճանապարհի հեքիաթներ»-ը և «Քաղցր կարկանդակ»-ը։ Նրա «Դրախտ» սցենարը հեռարձակվել է ԲիԲիՍի-ով, իսկ «*The Winding Sheet*»-ը՝ Միացյալ Թագավորության հեռուստատեսության չորրորդ ալիքով։

Գրել է «Թայմս», «Գարդիան», «Նյու Սթեյթսման»,  «Օբզերվեր» *և* «Բիգ Իսյու» լրագրերի համար։

Բրիտանացի գրողների *writewords.org.uk*  խմբի հիմնադիրներից մեկն է։

## Անձնական կյանք
1986 թվականին՝ 17 տարեկան հասակում, տարել է նախադաշտանային համախտանիշի ծանր փուլ, ինչի արդյունքում մահացել է նրա մայրը։ Սկզբում նրան դատապարտել են սպանության համար, բայց 2 տարի Դարեմի բանտում անցկացնելուց հետո դատավճիռը չեղարկվել է բժիշկ Կատարինա Դալտոնի տրամադրած ապացույցների հիման վրա, որոնք հստակեցնում էին, որ պատահարը պայմանավորված է եղել նրա վիճակով։

## Ծանոթագրություններ

Կատեգորիա:20-րդ դարի բրիտանացի կին գրողներ
Կատեգորիա:20-րդ դարի բրիտանացի վիպասաններ
Կատեգորիա:Բրիտանացի կին դրամատուրգներ
Կատեգորիա:Բրիտանացի կին վիպասաններ
Կատեգորիա:Բրիտանացի սցենարիստներ
IntelliJ IDEA

**IntelliJ IDEA**, ծրագրավորման համար նախատեսված ինտեգրած ծրագիր շատ ծրագրավորման լեզուների համար, հիմնականում Java, JavaScript, Python։ Ծրագիրը մշակվել է JetBrains ընկերության կողմից։

Ծրագրի առաջին տարբերակը թողարկվել է 2001 թվականի հունվարին և արագ հայտնություն է հավաքել ինչպես աառաջին միջավայրը, որը նախատեսված է Java լեզվի համար, որը թույլ էր տալիս արագ ձևավորվել կոդը։ Ծրագրի միջավայրի դիզայնը կտրոնացված է ծրագրավորղի արդյունավետ աշխատանքի վրա։

Սկսած 6-րդ տարբերակից IntelliJ IDEA ներայացնում է գործիքակազմով ինտեգրված օգտատիրոջ գրաֆիկական միջավայր։ Միջավայրը համապատասխանում է ծրագրավորման համար նախատեսված մի շարք հայտնի և ազատ գործիքներով, ինչպիսիք են օրինակ՝ CVS, Subversion, Apache Ant, Maven և JUnit։ 2007 թվականի փետրվարին IntelliJ-ի ծրագրավորողները ներկայացրեցին ծրագրի նոր տարբերակը, որը ուներ Ruby ծրագրավորման լեզվի ապահովում։

Սկսած 9․0 տարբերակից, ծրագիրը հասանելի է երկու տարբերակով՝ Community Edition և Ultimate Edition։ Community Edition-ը համարվում է ամբողջովին ազատ տարբերակ, որը հասնելի է Apache 2.0 լիցենզիայով, նրանում հասանելի է Java SE, Kotlin, Groovy, Scala լեզուների աջակցում։ Ultimate Edition տարբերբերակը հասանելի է վճարովի լիցենզիայով, իրականացված է Java EE աջակցում, UML-դիագրամներ, ինչպես նաև այլ լեզուներ և ֆրեյմվորքեր։

Աջակցվող լեզուններ․ 
* Java
* JavaScript
* CoffeeScript
* HTML/XHTML/HAML
* CSS/SASS/LESS
* XML/XSL/XPath
* YAML
* ActionScript/MXML
* Python
* Ruby
* Haxe
* Groovy
* Scala
* SQL
* PHP
* Kotlin
* Clojure
* C++
* Go

## Ծանոթագրություններ

## Գրականություն
## Литература
* 

## Պաշտոնական կայք
* 
*https://plugins.jetbrains.com/plugin/7340-i-pascal

Կատեգորիա:2001 ծրագրային ապահովում
Կատեգորիա:Ծրագրավորման գործիքներ
Կատեգորիա:Վինդոուզի ծրագրային ապահովում
Կատեգորիա:2001 հայտնված արտադրանքներ
Կույաբա

**Կույաբա** (), քաղաք Բրազիլիայում՝ Հարավային Ամերիկայի կենտրոնական մասում։ Մատու Գրոսու նահանգի վարչական կենտրոնն է, «Մատու Գրոսու նահանգի հարավ-կենտրոնական մաս» անվանումը կրող մեզոտարածաշրջանի և Կույաբայի տնտեսա-վիճակագրական միկրոտարածաշրջանի բաղկացուցիչ մասը, *Վալի դու Ռիու-Կույաբա* քաղաքային ագլոմերացիայի կենտրոնը։ Նահանգի՝ մեծությամբ երկրորդ բնակավայրի՝ հարևանությամբ գտնվող Վարզեա Գրանդեի հետ ձևավորում է նահանգի գլխավոր մետրոպոլիսային տարածքը։

## Պատմություն
Կույաբան հիմնադրվել է 1719 թվականին, ոսկու տենդի ժամանակներում։ Նահանգի վարչական կենտրոն է դարձել 1818 թվականին։ Եղել և մնում է մի ընդարձակ տարածաշրջանի առևտրային կենտրոն, որտեղ հիմնականում զբաղվում են հողագործությամբ ու անասնապահությամբ։

Բոլիվիայից բնական գազի մեծածավալ մատակարարումների ապահովման շնորհիվ Կույաբայում 2000 թվականից զարկ է տրվել ջերմային էլեկտրակայանների կառուցմանն ու շահագործմանը։ Գործում են նաև հզոր հիդրոէլեկտրակայաններ։
 
Քաղաքի համբավի տարածմանը նպաստում են նաև այնտեղ գործող Մատու Գրոսուի դաշնային համալսարանը, նահանգի խոշորագույն մարզադաշտը՝  *Pantanal Arena*-ն։

Կույաբան պատկերավոր կերպով անվանվում է «*Ամազոնի հարավային դարպաս*»։

## Վիճակագրություն
* Համախառն ներքին արդյունքը, 2010 թվականի դրությամբ, կազմում էր    11 051 628 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 12.499,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2010 թվականի դրությամբ, կազմում էր 0,785 (տվյալները՝ ՄԱԿ-ի զարգացման ծրագրի)։

## Քույր քաղաքներ
*  Արիկա, Չիլի 
*  Թուրին, Իտալիա 
*  Համամացու, Ճապոնիա  
*  Իկիկե, Չիլի 
*  Լիշույ, Չինաստան 
*  Պեդրո Խուան Կաբալյերո, Պարագվայ 
*  Զլին, Չեխիա
*  Դենվեր, ԱՄՆ
*  Կիզիլ, Ռուսաստան

## Կլիմա

## Պատկերասրահ

Cuiabá.jpg
Rua Candido Mariano.jpg
Cuiaba3.jpg
Vendedor de pequi.jpg
Catedral Metropolitana2 (Cuiaba).jpg
Tesouro do Estado.jpg
Sesc Arsenal3.jpg
Igreja do Rosário e São Benedito (Cuiabá).jpg
Cuiabá02.jpg
Cuiabá vista do rio.jpg|
Metropolitan Cathedral 1 Cuiaba Brasil.jpg|
Igreja do Bom Despacho3 (Cuiaba).jpg|


## Ծանոթագրություններ

## Արտաքին հղումներ
* Website der Stadtpräfektur, Prefeitura Municipal (brasilianisches Portugiesisch)
* Website des Stadtrats , Câmara Municipal (brasilianisches Portugiesisch)

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Տարի թռչնակը

**Տարի թռչնակը** (), նկարված մուլտիպլիկացիոն ֆիլմ, որը նկարահանվել է 1976 թվականին, ռեժիսոր Գենադի Սոկոլսկու լիրիկական կատակերգությունն է, որն ստեղծվել է ըստ Բորիս Զախոդերի հեքիաթի։

## Սյուժե
Աֆրիկայում, արմավենիների և էկզոտիկ կենդանիների կողքին ապրում էր կոկորդիլոսը։ Մյուս կենդանիները վախենում էին նրանից, քանի որ բացի այն, որ նա ուներ հսկայական ատամներ, որոնք երբեք չէր լվանում, նաև ուներ չար բնավորություն։ Մի օր նրան սկսում է ուժեղ տանջել ատամնացավը։ Բայց կենդանիներից ոչ ոք չէին ցանկանում օգնել նրան, ավելին, նրանք ծիծաղում էին նրա վրա։ Սակայն գտնվում է Տարի անունով մի փոքրիկ թռչնակ, որն օգնում է հիվանդին, մաքրում է նրա ատամներն իր կտուցով։ Կոկորդիլոսի ատամի վրա շատ աղբ կար, թռչնակը հաջողությամբ մաքրում է այն և հանում է հիվանդ ատամը։ Տարի թռչունը համաձայնում է պարբերաբար մաքրել կոկորդիլոսի ատամները։ Դրանից հետո կոկորդիլոսը բարիանում է, շնորհակալություն է հայտնում թռչնակին և ընկերանում է մյուս կենդանիների հետ։

## Հեղինակներ
* Ռեժիսոր` Գենադի Սոկոլսկի
* Սցենարի հեղինակ` Բորիս Զախոդեր
* Բեմադրող նկարիչներ` Ադա Նիկոլսկայա, Վլադիմիր Զույկով
* Նկարիչ մուլտիպլիկատորներ` Սերգեյ Դյոժկին, Յուրի Բուտիրին, Յուրի Կուզյուրին, Ալեքսեյ Բուկին, Վիոլետա Կոլեսնիկովա, Վիկտոր Լիխաչյով
* Օպերատոր` Միխայիլ Դրույան
* Կոմպոզիտոր` Շանդոր Կալլոշ
* Հնչյունային օպերատոր` Վլադիմիր Կուտուզով
* Դերրեը հնչյունավել են` Մարիա Վինոգրադովա` ճուտիկ, Փղիկ, Զինաիդա Նարիշկինա` Գորտ, Մկնիկ, Կապիկ, Ագար Վլասովա` Կոկորդիլոս, Լիդիա Կատաևա` Տարի թռչնակ, Լեոնիդ Բրոնևոյ` Թութակ, հեղինակի տեքստ
* Մոնտաժող` Լյուբով Գեորգիևա
* Խմբագիր` Տատյանա Պապորովա
* Տնօրեն` Լյուբով Բուտիրինա

## Ծանոթագրություններ

## Գրականություն
*  Книга по мультфильму.

## Արտաքին հղումներ
* 
* «Տարի թռչնակ», կադրեր մուլտֆիլմից
* «Տարի թռչնակը» Мультик.ру կայքում

Կատեգորիա:Մուլտֆիլմեր թռչունների մասին
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1976 մուլտֆիլմեր
Կատեգորիա:Խորհրդային մուլտֆիլմեր
Թե ինչպես երաժիշտ բադիկը դարձավ ֆուտբոլիստ

**Թե ինչպես երաժիշտ բադիկը դարձավ ֆուտբոլիստ** (), խորհրդային նկարված մուլտիպլիկացիոն ֆիլմ, որն ստեղծվել է 1978 թվականին, ռեժիսոր Վիտոլդ Բորձիլովսկու կողմից, «Սոյուզմուլտֆիլմ» կինոստուդիայում։ «Բադիկը, որ չէր կարողանում խաղալ ֆուտբոլ» մուլտֆիլմի ուղիղ շարունակությունն է։

## Սյուժե
Երաժիշտ բադիկն իր ընկերուհի ճուտիկի հետ երաժշտություն էր նվագում դաշտում, և հանկարծ տեսնում է սպիտակ հագուստով մի բադիկի, որը ցատկում էր պարանով, և սիրահարվում է նրան, իսկ քույրը որոշում է, որ եղբայրը հիվանդացել է։ Սպիտակ շորով բադիկին մոտենում է ֆուտբոլիստ բադիկը (որը նախորդ ֆիլմում համարում էր, որ ոչ ոք չպետք է փող փչի, և ծաղրում էր երաժիշտ բադիկին) և խնդրում է, որ բադիկն իրեն տա ցատկապարանը և վերջինս տալիս է այն։ Երաժիշտ բադիկը սպիտակ շորով բադիկին ծաղիկ է տալիս, և վերջինս խնդրում է նրան իրենց հետ ցատկել, բայց երաժիշտ բադիկն ասում է, որ նա չի կարողանում ցատկել։ Բադիկը նրան առաջարկում է խաղալ գնդակով, իսկ ֆուտբոլիստ բադիկը նրան ասում է, որ երաժիշտ բադիկը չի կարողանում խաղալ գնդակով և ընդհանրապես, ոչինչ չի կարողանում։ Երաժիշտ բադիկի քույրիկը պաշտպանում է եղբորը, ասելով, որ դրա փոխարեն նա կարողանում է փող փչել, իսկ ֆուտբոլիստ բադիկը չի կարողանում։ Բադիկ երաժիշտը և բադիկ ֆուտբոլիստը պայմանավորվում են, որ մեկ ամսից երաժիշտը կսովորի ցատկել և ֆուտբոլ խաղալ, իսկ ֆուտբոլիստը կսովորի նվագել։ Բադիկն ասում է, որ մեկ ամսից բադիկները կխաղան խոզուկների հետ, և խաղից առաջ համերգ կլինի։

Մայրիկ բադիկը չի թողնում, որ բադիկ երաժիշտը ֆուտբոլ խաղա և ցատկի, որովհետև վախենում է, որ նա կհիվանդանա, և բացի այդ, նրա կարծիքով երաժշտությունն ավելի կարևոր է,ր քան սպորտը և խոստումը։ Ամեն առավոտ երաժիշտ բադիկն իր բադիկ ընկերուհու հետ փախչում է տնից, և նրանք մարզվում են փողոցում, իսկ ֆուտբոլիստ բադիկը, հակառակը, ընդհանրապես չի սովորում նվագել և խնդրում է իր ընկերոջը, որպեսզի նա փողային երաժշտություն միացնի, որպեսզի բոլորը մտածեն, որ ինքն է նվագում։ Մեկ ամիս անց, երբ սկսվում է համերգը, ֆուտբոլից առաջ բադիկ ֆուտբոլիստը ձևացնում է, թե իբր ինքը նվագում է, բայց իրականում երաժշտությունը գալիս էր նվագարկիչից, բայց երբ նվագարկիչը խափանվում է և կրկնում է երաժշտության երկու վարյկյանանոց մասը, բոլորը հասկանում են, որ բադիկ ֆուտբոլիստը խաբել է հանդիսատեսին։ Ընկերը մտնում է մեկնաբանի սենյակ և հայտարարում է, որ հիվանդացած ֆուտբոլիստ բադիկի փոխարեն կխաղա երաժիշտ բադիկը։ Վերջինս գնալով ֆուտբոլային դաշտ` խոզուկներին հաղթում է 2 ։ 0 հաշվով։

## Հեղինակներ

* Հեղինակները ցուցադրվել են մուլտֆիլմի լուսագրերում։

## Դերերը հնչյունավորել են
* Գեորգի Վիցին` Խուլիգան բադիկ
* Կլարա Ռումյանովա` Աղջիկ բադիկ
* Լիդիա Կատաևա` Ճուտիկ
* Մ. Դմիտրիևա` Երաժիշտ բադիկ
* Մ. Ֆրոլովան երգում է վոկալային պարտիաներ

## Ծանոթագրություններ

Կատեգորիա:1978 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսերեն մուլտֆիլմեր
Սխուլ

**Սխուլ**, քարանձավ Իսրայելում՝ Կարմել լեռան վրա։ Գտնվում է Հայֆա քաղաքից 20 կմ հարավ և Միջերկրական ծովի ափերից 3 կմ հեռավորության վրա։
thumb|Գանգ Սխուլ V ( -ի և նեանդերթալցու նշաններով)
Նախապատմական հողակտորն առաջին անգամ պեղվել է 1928 թվականի ամռանը Դորոթի Գարոդի կողմից։

Սխուլում հերթափոխով ապրել են նեանդերթալյան մարդը (130 և 65-47 հազար տարի առաջ), ապա՝ գիտակից մարդը (130-80 և տարի հետո)։ Քարանձավը բնակեցված է եղել միջին պալեոլիթի շրջանում՝ 200-45 հազար տարի առաջ։

Սխուլ քարանձավում հայտնաբերվել է 14 կմախք, որոնց մեծ մասը 1932 թվականին հայտնաբերել է Թեոդոր Մաք-Քոունը (**)։ Սխուլի նեանդերթալցիները Սխուլ-Կաֆզեհ մերձավորարևելյան հոմինիդների ավելի առաջադեմ խմբին են պատկանում, որոնք տարբերվում են ավելի պարզունակ և Թաբունի, Ամուդ և Քեբարա քարանձավների եվրոպական նեանդերթալցիներին նմանվող տեղական գտածոներից։

Սխուլ քարանձավից հայտնաբերված գտածոները և Նահալ Մեարոթ արգելոցի այլ քարանձավներում և Մուգարեթ Էլ Զութիե քարանձավում հայտնաբերված պեղումները 1939 թվականին Արթուր Քեյթը և Թեոդոր Մաք Քոունը դասակարգել են որպես *Palaeoanthropus palestinensis* տեսակ՝ հայդելբերգյան մարդու հետնորդ։

Սխուլ IV-ի 100 հազար տարվա հնություն ունեցող նախակրնկի ոսկորը մորֆոլոգիական համընկնումներ ունի սիբիրական Բայգարի հոմինիդի նախակրնկային ոսկորի հետ, որն 43 հազար տարեկան է։ Սարատովի մարզի Մերովի կղզում հայտնաբերված ծոծրակի ոսկորը նմանվում է հնամենի սափինեսի Սխուլ V-ի հետ։

## Ծանոթագրություններ

## Արտաքին հղումներ
* Սխուլ
* Նեանդերթալցիների ճակատագիրը
* Wesley A. Niewoehner: Behavioral inferences from the Skhul/Qafzeh early modern human hand remains 
* Схул — Skhul — Мугарет-эс-Схул, Козья пещера; Es-Skhul, Mugharet es-Skhul, Cave of the Kids

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Իսրայելում
Ռոբինզոն Կրուզո։ Գերբնակեցված կղզին

**Ռոբինզոն Կրուզո։ Գերբնակեցված կղզին** (), բելգիական-ֆրանսիական համակարգչային անիմացիոն կատակերգական ֆիլմ, որի ռեժիսորներն են Վինսենթ Կեստելուտը և Բեն Ստասենը։

## Սյուժե
Ռոբինզոնն իր խմբի հետ ընկնում են ուժեղ փոթորիկի մեջ, ընկնում է ներքև և հարվածում գլուխը։ Արթնանալով, Ռոբինզոնն իր կողքին մի շուն է տեսնում, և նրա հետ լողում է դեպի ափ։ Միակ կանաչ կղզին պետք է դառնար Ռոբինզոնի միակ փրկությունը, և նրա գլխում պտտվում էր այն միտքը, որ նա երկար տարիներ կմնա այդ կղզում։ Նավի խորտակումից հետո փրկված մարդը չէր կասկածում, որ այդ տարածքում կարող են կենդանիներ ապրել։ Գեղեցիկ փոքրիկ կենդանիները Ռոբինզոնին նկատել էին ափին։

Կենսուրախ թութակը ընկերների հետ միասին երկար ժամանակ հետևում էր Կրուզոյի գործողություններին։ Երբ Ռոբինսոնը հանում է հագուստը, նրանց բոլորին թվում էր, թե նա օձի պես փոխում է իր մաշկը։ Ո՛չ թութակը, և ո՛չ էլ մյուս փոքր կենդանիները երբևէ չէին տեսել մարդու և շների, և սկզբում շատ էին վախենում նրանցից, բայց ավելի ուշ հասկանում են, որ այդ այլմոլորակայինները վտանգավոր չեն։ Կրուզոն փորձում է կղզու վրա ինչ-որ տիպի տուն կառուցել։ Շատ կենդանիներ հաճույքով էին օգնում նրան և անգամ ուտելիք էին տալիս։ Բայց այստեղ ոչ բոլոր կենդանիներն էին լավ ընդունում Ռոբինզոնին։ Օրինակ, զույգ կատվիկները թշնամաբար էին վերաբերվում մարդու ի հայտ գալուն։ Չարաճճի կենդանիները անում են ամեն ինչ, որպեսզի Կրուզոյի կյանքը վերածվի իսկական մղձավանջի։ Ինչն էլ իր հերթին հանգեցնում է մի շարք կատակերգական իրավիճակների։

## Ճանաչում

## Ծանոթագրություններ

Կատեգորիա:3D մուլտֆիլմեր
Կատեգորիա:2016 մուլտֆիլմեր
Կատեգորիա:Բելգիական մուլտֆիլմեր
Կատեգորիա:Ֆրանսիական մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Բելգիական կինոկատակերգություններ
Կատեգորիա:Ֆրանսիական ֆիլմեր
Բոա Վիստա (Ռորայմա)

**Բոա Վիստա** ( , պորտուգալերենից բառացի թարգմանած՝ նշանակում է *գեղեցիկ տեսարան*)&nbsp; քաղաք Բրազիլիայում Ռիու Բրանկու գետի արևմտյան ափին, Վենեսուելայի հետ պետական սահմանից 220 կիլոմետր հեռավորության վրա։

## Համառոտ տեղեկատվություն
Բոա Վիստան Ռորայմա նահանգի վարչական կենտրոնն է, այդ կարգավիճակն ունեցող բրազիլական բնակավայրերից միակն է, որ ընկած է հասարակածից հյուսիս։ Կլիման արևադարձային է՝ կլոր տարին շոգ և խոնավ (տեղումների միջին տարեկան քանակությունը 2000 միլիմետրից ավելի է)։ Քաղաքը շրջապատված է բուսական ու կենդանական հարուստ աշխարհ ունեցող արևադարձային ընդարձակ անտառներով։

Բոա Վիստան նահանգի ամենամեծաթիվ բնակչությունն ունեցող բնակավայրն է. այստեղ է ապրում նահանգի ողջ բնակչության մոտավորապես մեկ երրորդ մասը (2019 թվականի տվյալներով՝ 399.213 մարդ): Քաղաքը կառուցապատվել է կենտրոնացված պլանի համաձայն, որը պատրաստել է Դարսի Ալեիշ Դերեգուսսոնը՝ հետևելով Փարիզի կառուցապատման օրինակին։

Բոա Վիստայի առևտրային և գործարար կապերը հաստատված են գլխավորապես բրազիլական Ամազոնաս նահանգի վարչական կենտրոն Մանաուսի, սահմանակից Գայանա պետության Լատեմ քաղաքի և վենեսուելական Սանտա Էլենա դե Վեյրենի հետ։ Այդ բնակավայրերի հետ Բոա Վիստան ունի ավտոմոբիլային հաղորդակցություն։ Երկրի այլ բնակավայրերի հետ գործնականում կարող է կապվել միայն ինքնաթիռների և ուղղաթիռների միջոցով։ Բրազիլիայի կառավարությունը ներկայումս նախագծեր է մշակում երկրի մնացած մասի հետ Բոա Վիստայի ու Մանաուսի կանոնավոր ու աշխույժ տրանսպորտային հաղորդակցությունն ապահովելու համար, որոնց իրագործումը կպահանջի ամազոնյան անտառների մի մասի հատում և մի շարք կամուրջների կառուցում։

## Վիճակագրություն
* Համախառն ներքին արդյունքը, 2005 թվականի դրությամբ, կազմում էր  2 265 603 000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 9.355,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2010 թվականի դրությամբ, կազմում էր  0,779 (տվյալները՝ ՄԱԿ-ի զարգացման ծրագրի)։

## Աշխարհագրություն
Բոա Վիստայի մերձակա Մարակա կղզում՝ 10.1312 հեկտար տարածքի վրա 1981 թվականից հաստատվել է բնապահպանական կայան, որի գործունեության գլխավոր նպատակը ամազոնյան բնապահպանական համակագի խստագույն պաշտպանությունն է։

## Կլիմա

## Պատկերասրահ

Centro cívico de Boa Vista, RR.jpg|
Centro de Boa Vista, Roraima.jpg|
Boa Vista antiga 1.jpg|
Boa Vista antiga 2.jpg|
Palácio Senador Hélio Campos em Boa Vista.jpg|
Show Raimundos Boa Vista.jpg|
Catedral Cristo Redentor-RR.jpg|
Boa Vista 143.jpg|
Brigadeiro Eduardo Gomes.jpg|
Rodoviária Internacional de Boa Vista.JPG|
Ene Garcez e Brigadeiro.jpg|
Ponte dos Macuxis 2.JPG|
Torre Embratel de Boa Vista 02.jpg|
Ene Garcez.jpg|
UFRR placa.jpg|
Bloco I UFRR.jpg|
Monumento aos Garimpeiros Boa Vista RR.jpg|
Orla de Boa Vista 5.JPG|
Portal do Milenio.jpg|
Igreja São Francisco.JPG|
Ultra-leve sobre o Rio Branco.JPG|
Pirâmide Boa Vista.jpg|
Carreata TUF Roraima.jpg|
BR-174 Sul.jpg|
Arraial de Boa Vista 2007 - panoramio.jpg|


## Ծանոթագրություններ

## Արտաքին հղումներ
* 
* 
* 
* 

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Revenge (միքսթեյփ)

**Revenge** (), ամերիկյան ռեփեր XXXTentacion-ի միքսփեյփը, որը թողարկվել է 2017 թվականի մայիսի 16-ին՝ Empire Distribution լեյբլի միջոցով։ Այն բաղկացած է նախկինում թողարկված ութ երգերից, որոնք հասանելի էին արտիստի SoundCloud-ի էջում։ Դրան նախորդում է «Look at Me» առաջատար սինգլը, որը հասավ 34-րդ հորիզոնականին ԱՄՆ-ի Billboard Hot 100-ում։

## Առաջխաղացում
«Look at Me» վերնագրով առաջատար սինգլը թողարկվեց 2015 թվականի դեկտեմբերի 31-ին՝ SoundCloud-ում։ Երգը ավելի ուշ թողարկվել է iTunes-ում ՝ որպես սինգլ 2016 թվականի հունվարի 29-ին, մինչև որ այն ավելի ուշ կրկին ներկայացվեց թվային բեռնման՝ կրկին երգի վերափոխված և մաքուր տարբերակով՝ 2017 թվականի փետրվարի 20-ին՝ Empire Distribution-ում։

## Քննադատություն
Revenge-ը բարձր գնահատվեց քննադատների կողմից, ովքեր բարձր գնահատեցին նրա երաժշտական հնարավորությունները, ամբիցիաները, բազմազանությունն ու ստեղծագործական ներուժը։ Salute Magazine-ից Ադրիան Գլովերը գովաբանեց Revenge-ը՝ դրան տալով լիարժեք 5/5 վարկանիշ, գովաբանելով XXXTentacion-ին՝ որպես նոր երաժշտության «jig-saw genius»  և գնահատելով նախագծի երաժշտական բազմազանությունը, ռիսկերը և ծրագրի ներուժը։

## Կոմերցիոն ցուցանիշներ
Revenge-ը թողարկման առաջին օրերին՝ 2017 թվականի հունիսի 3-ին զբաղեցրեց Billboard 200-ում 76-րդ հորիզոնականը, և այդ ժամանակից ի վեր հասավ 44-ի։ Ավելի ուշ, XXXTentacion-ի մահից հետո, նա հասավ 28-րդի։

## Երգերի ցուցակ

## Շքերթներ

### Շաբաթական շքերթներ

### Տարեկան շքերթներ

## Հավաստագրում



## Ծանոթագրություններ

Կատեգորիա:2017 ալբոմներ
Կատեգորիա:XXXTentacion-ի ալբոմներ
Կատեգորիա:Անգլալեզու ալբոմներ
Կատեգորիա:Միքսթեյփեր
Թագ

[thumb|right|200px|[Ռուսական կայսրություն|Ռուսական կայսրության թագ]]
right|thumb|165px|Անգլիական թագ
**Թագ** (&nbsp; - պսակ, թագ), գլխի զարդարանք, որը համարվում է միապետական իշխանության խորհրդանիշ։

## Պատմություն
Թագերի հայտնվելը վերագրվում է հին աշխարհի պետություններին (Հին Եգիպտոս, Հին Հռոմ, Շումեր), ավելին՝ մ․թ․ա 1-ին դարում Հռոմում իշխանության այս պարագան վերափոխվել էր մականվան։

Զարգացած ֆեոդալիզմի ժամանակաշրջանում (11-րդ դարից) թագերը շատ տարածված էին եվրոպական երկրներում։ Ռուսիայում որպես Մեծ իշխանի, հետագայում՝ թագավորի թագ, օգտագործվել է Մոնոմախի գդակը, իսկ կայսրերի դեպքում՝ Մեծ կայսերական թագը։ Այժմ, որպես կանոն, միապետները թագ կրում են միայն խիստ հանդիսավոր դեպքերում։

## Նկարագրություն
Թագերը պատրաստվել են տարբեր թանկարժեք մետաղներից (սովորաբար՝ ոսկուց կամ արծաթից) և զարդարվել թանկարժեք ու կիսաթանկարժեք քարերով։

Կարող են ունենալ տարբեր ձևեր՝ գլխարկի, պսակի, օղակապի տեսքով, տերևներով, ատամիկներով կամ թիթեղյա։

### Տեսակներ
справа|thumb|165px|Տարատեսակ թագեր
Կախված կրողի կոչումից՝ թագերը կարող են լինել․ 
* կայսերական
* թագավորական
* իշխանական
* դքսական
* կոմսական

Կա նաև պապական թագ՝ տիարա։

## Ռուսաստանի պատմական թագեր

## Տես նաև
* Քրիստոսի Փշե պսակ

## Ծանոթագրություններ

## Գրականություն
* 
* О. В. Мареева. Генезис венца как регалии власти  // Священное тело короля: Ритуалы и мифология власти / Ин-т всеобщ. истории РАН; МГУ. — М.:Наука, 2006, с. 419—429

Կատեգորիա:Թագեր
Կատեգորիա:Միապետություն
Կատեգորիա:Գլխարկներ
Կատեգորիա:Զարդարանքներ
Կատեգորիա:Խորհրդանիշներ
Ալ-Ահսա

**Էլ Հասա**, պատմական տարածք Սաուդյան Արաբիայի արևելյան նահանգում՝ Արաբական թերակղզու հյուսիսարևելյան մասում։ Գտնվում է  Պարսից ծոցի երկայնքով ցածրադիր գոտում՝ մինչև Կատարի թերակղզի և Էլ Ջաֆուրա անապատ։ Մարզի տարածքը կազմում է 8544 հա։

Էլ Հասայի շրջանում՝ Ռատիֆից մոտավորապես 140 կմ հարավ-արևելք, գտնվում է համանուն օազիսը։

## Պատմություն
Էլ Հասան բնակեցված է եղել նախապատմական ժամանակներից՝ մարդկանց գրավելով ջրային ռեսուրսների առատությամբ։
մինի|209x209փքս|Օազիս
Մ. թ. ա. 899 թվականին այդ տարածաշրջանն անցել է կարմատների առաջնորդ Աբու Թահիր Ալ Ջանաբի վերահսկողության տակ և հայտարարվել է Աբբասյան խալիֆայությունից անկախ։  Նրա մայրաքաղաքը գտնվել է Էլ Մումինիյում՝ ժամանակակից Ալ-Հուֆուֆ քաղաքից ոչ հեռու։ Մոտավորապես 1000 թվականին Էլ Հասան, որի բնակչությունը կազմում էր շուրջ 100 000 մարդ, դարձել է աշխարհի 9-րդ խոշոր քաղաքը։ 1077 թվականին Էլ Հասայի կարմատյան պետությունը տապալվել է ույունիդների կողմից։ Հետագայում Էլ Հասան ընկել է Ջաբրիդների տիրապետության տակ։

1550 թվականին Էլ Հասան և հարևան Էլ Քատիֆն ընդգրկվել են Օսմանյան կայսրության տարածքում, որը կառավարում էր Սուլեյման I-ը։ Էլ Հասան ընդգրկվել է Լահսայի էյալեթի կազմում։
մինի|Քասր Իբրայիմ, կառուցվել է 1556 թվականին
Օսմաններն Էլ Հասայից վտարվել են 1670 թվականին, և շրջանն ընկել է Բանու Խալիդ ցեղի առաջնորդների տիրապետության տակ։

1795 թվականին Էլ Հասան ընդգրկվել է վահաբական Դիրիական էմիրաթի կազմում, սակայն 1818 թվականին նորից վերադարձվել է օսմանների տիրապետության տակ։ 1830 թվականին Նաջդ էմիրաթը գրավել է այդ շրջանը։

Օսմանյան ուղղակի իշխանությունը վերականգնվել է 1871 թվականին։ Էլ Հասան ընդգրկվել է նախ Բաղդադի վիլայեթի, իսկ 1875 թվականին՝ Բասրայի վիլայեթի կազմում։ 1913 թվականին Իբն Սաուդն Էլ Հասան և Էլ Քաթիֆը միացրել է Նաջդում գտնվող իր տարածքներին։

1922 թվականին կարգավորվել է Քուվեյթի և Սաուդյան Արաբիայի միջև սահմանների հարցը։ Քուվեյթում Մեծ Բրիտանիայի ներկայացուցիչ Ջոն Մորը հանդիպել է Իբն Սաուդի հետ և ճանաչել նրա ինքնիշխանությունը այն տարածքների նկատմամբ, որոնց հավակնում էր Քուվեյթի էմիրը։

## Տնտեսություն
Էլ-Հասան պատմականորեն եղել է Արաբական թերակղզու այն եզակի տարածքներից մեկը, որտեղ աճեցվում է բրինձ։ 1938 թվականին Էդ-Դամմամի մոտ հայտնաբերվել են նավթային հանքավայրեր, և 1960-ականների սկզբին արդյունահանման մակարդակը հասնում էր օրական 1 միլիոն բարել նավթի։ Նավթի խոշորագույն հանքավայրը Գավառ դաշտն է։

Էլ Հասան ունի ավելի քան 2 միլիոն արմավենու ծառ, որոնցից ամեն տարի ստանում են ավելի քան 100 հազար տոննա խուրմա։

## Ծանոթագրություններ

Կատեգորիա:Արաբական թերակղզի
Կատեգորիա:Համաշխարհային ժառանգություն Սաուդյան Արաբիայում
Կատեգորիա:Պատմական մարզեր
Նաում Գաբո

**Նաում Գաբո** (Ֆր. Naum Gabo, իսկական անունը՝ Նեեմյա Պևզներ, ), ռուս և ամերիկացի նկարիչ, քանդակագործ, ճարտարապետ, արվեստի տեսաբան, համաշխարհային գեղարվեստական ավանգարդի առաջատարներից մեկը։ Պատկանում էր կոնստրուկտիվիզմին, եղել է կինետիկ արվեստի հիմնադիրներից մեկը։ Բրիտանական կայսրության շքանշանի պատվավոր ասպետ-հրամանատար (1973):

Անտուան Պևզների եղբայրը։

## Կենսագրություն
Նրա ծնողները Բորիս (Բերկո) և Ագրիպինա (Ֆաննի) Պևզներներն էին։ Սովորել է Տոմսկում  և Կուրսկում։ 1914 թվականից ապրել և աշխատել է արտասահմանում (Ֆրանսիա, Նորվեգիա, Գերմանիա)։ 1915 թվականից հանդես է եկել կեղծանունով։ Փետրվարյան հեղափոխությունից հետո՝ 1917 թվականի աշնանը, ավագ եղբոր՝ Անտոն Պևզների հետ վերադարձել է Ռուսաստան։ Նա դասավանդել է Վխուտեմասում, մտերիմ է եղել Տատլինի, Մալևիչի, Ռոդչենկոյի հետ։ Մոսկվայում ցուցահանդես է կազմակերպել եղբոր և Գ.Կլուցիսի հետ։ Սուր «Իրատեսական հրովարտակով» հանդես է եկել կուբիզմի և ֆուտուրիզմի դեմ՝ պաշտպանելով ինչպես «խորության», այնպես էլ տարածության և ժամանակի միասնության, շարժման և զանգվածի գաղափարները, բայց մերժելով գիծը, ծավալը և գույնը, զուտ արտաքին, «գեղարվեստական» տարրերը։ 1922 թվականին արտագաղթել է Խորհրդային Ռուսաստանից։ Տեղափոխվել է Գերմանիա, որտեղ ծանոթացել է նկարիչ Ադոլֆ Օբերլենդերի հետ, դասավանդել է Բաուհաուզում։ 1927 թվականին եղբոր հետ Դյագիլևի համար բեմադրել է Անրի Սոգեի «Կատու» բալետը։ 1932 թվականին տեղափոխվել է Ֆրանսիա, մտերիմ է եղել Մոնդրիան Պիտի հետ։ 1935 թվականից ապրել է Մեծ Բրիտանիայում, որտեղ մեծ ազդեցություն է ունեցել բրիտանական գեղարվեստական ավանգարդի վրա (Բ.Նիքոլսոն, Բարբարա Հեփուորտ, Լ. Մարտին)։ 1946 թվականից բնակություն է հաստատել ԱՄՆ-ում, (1952-ից՝ ԱՄՆ քաղաքացի)։ Դասավանդել է Հարվարդի համալսարանում։ 1961 թվականին այցելել է ԽՍՀՄ։

## Պարգևներ
Լոնդոնի թագավորական արվեստի քոլեջի պատվավոր դոկտորը պարգևատրվել է Լոգանովյան մեդալով Արվեստի բնագավառում ներդրած ավանդի համար (ԱՄՆ), արժանացել է Բրիտանական կայսրության շքանշանի։

## Տեքստեր
* Of divers arts. New York: Pantheon Books, 1962

## Ծանոթագրություններ

## Գրականություն
* 
* 
* 
* 

## Արտաքին հղումներ
* 

Կատեգորիա:20-րդ դարի նկարիչներ
Կատեգորիա:20-րդ դարի քանդակագործներ
Կատեգորիա:Աբստրակցիոնիզմ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի լուսանկարիչներ
Կատեգորիա:Ամերիկացի ճարտարագետներ
Կատեգորիա:Ամերիկացի ճարտարապետներ
Կատեգորիա:Ամերիկացի նկարիչներ
Կատեգորիա:Ամերիկացի քանդակագործներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բաուհաուզ
Կատեգորիա:Բրյանսկ քաղաքում ծնվածներ
Կատեգորիա:Կեղծանուններ
Կատեգորիա:Կոնստրուկտիվիզմ
Կատեգորիա:Հրեա քանդակագործներ
Կատեգորիա:Նկարիչներ այբբենական կարգով
Կատեգորիա:Ռուս արվեստագետներ
Կատեգորիա:Ռուս բեմանկարիչներ
Կատեգորիա:Ռուս ճարտարապետներ
Կատեգորիա:Ռուս մանկավարժներ
Կատեգորիա:Ռուս նկարիչներ
Կատեգորիա:Ռուս քանդակագործներ
Կատեգորիա:Ռուսաստանի հրեաներ
Կատեգորիա:Օգոստոսի 23 մահեր
Կատեգորիա:Օգոստոսի 5 ծնունդներ
Կատեգորիա:Մոդեռնիստ ճարտարապետներ
Կատեգորիա:Հարվարդի համալսարանի դասախոսներ
Ժոինվիլի

**Ժոինվիլի** (պորտուգալերեն՝ **Joinville**, գործածվում է նաև *Ժոինվիլ* անվանաձևը. ,  կամ ), քաղաք Բրազիլիայի Սանտա Կատարինա նահանգում։ Մեծությամբ այդ նահանգում առաջինն է, Բրազիլիայի հարավային տարածաշրջանում՝ երրորդը (զիջում է Կուրիտիբային և Պորտու Ալեգրիին)։ Արդյունաբերական, ֆինանսական, առևտրային խոշոր կենտրոն է։

## Համառոտ տեղեկատվություն
Մարդկային զարգացման ամենաբարձր ինդեքս ունեցող բնակավայրերից մեկն է Բրազիլիայում։ Ըստ ուսումնասիրություններից մեկի արդյունքների՝ ապրելու համար ստեղծված պայմանների հարմարավետությամբ երկրորդ տեղն է գրավում բրազիլական բնակավայրերի շարքում։ Ժոինվիլին պատկերավոր կերպով անվանում են «*Բրազիլական Մանչեսթր*», «*Ծաղիկների քաղաք*», «*Արքայադուստրերի քաղաք*», «*Հեծանիվների քաղաք*», «*Պարի քաղաք*»։ Ժոինվիլին Ռուսաստանի սահմաններից դուրս գտնվող միակ քաղաքն է, որտեղ գործում է Մոսկվայի Մեծ թատրոնի բալետի դպրոց։ Հռչակվել է նաև պարային ամենամյա փառատոնով, որը համարվում է իր տեսակի մեջ ամենաբազմամարդը ամբողջ աշխարհում։

2017 թվականի տվյալներով քաղաքի բնակչության թվաքանակը եղել է 577.077 people,: Ընդ որում՝ գերակշիռ մասը կազմում են եվրոպացիների՝ պորտուգալացիների, գերմանացիների, շվեյցարացիների, նորվեգացիների, իտալացիների սերունդները։ Մետրոպոլիսային տարածքում ապրողների թիվը 2010 թվականին հասել էր 1.340.997-ի, և այդ ցուցանիշով Ժոինվիլին առաջին տեղն է զբաղեցրել Սանտա Կատարինա նահանգում։

Քաղաքային տնտեսության զարգացածության և համեմատաբար լավ ենթակառուցվածքների առկայության շնորհիվ Ժոինվիլին հաճախ է դառնում խոշոր միջոցառումների և գործարար խորհրդաժողովների անցկացման վայր։ Քաղաքը ապրելակերպի ամենաբարձր մակարդակ ու լավագույն չափանիշներ  ունեցող բնակավայրերից մեն է ամբողջ Լատինական Ամերիկայում։

## Վիճակագրություն
* Համախառն ներքին արդյունքը, 2005 թվականի դրությամբ, կազմում էր  9.149.044.257,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 18.784,80 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում էր   0,857 (տվյալները՝ ՄԱԿ-ի զարգացման ծրագրի)։

## Պատմություն
The city was founded on March 9, 1851 by German, Swiss and Norwegian immigrants:

## Քույր քաղաքներ
*  **[[Չժենչժոու]]**, Չինաստան
*  **[[Չեսափիք]]**, ԱՄՆ, Վիրջինիա
*  **[[Սպիշսկա Նովա Վես]]**, Սլովակիա
*  **[[Լանգենհագեն]]**, Գերմանիա
*  **[[Ժուանվիլ լը Պոն]]**, Ֆրանսիա
*  **[[Շաֆֆհաուզեն|Շաֆհաուզեն]]**, Շվեյցարիա

## Պատկերասրահ

|
Joinville city view.jpg|
Joinville.jpg|
01 JoinvilleCentro.jpg|


JoinvilleForum.jpg|
Festival de Dança no Cidade das Flores.jpg|
Aeroporto de Joinville 6.JPG|
Entrada de Joinville.jpg
AnaClaudiaMichels.jpg|


## Կլիմա

## Ծանոթագրություններ

## Արտաքին հղումներ
* https://web.archive.org/web/20180905213718/http://www.gazetadejoinville.com.br/
* http://www.joinville.udesc.br/

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Կապույտ տարածությունում

**«Կապույտ տարածություն»** (), ռուս նկարիչ  Արկադի Ռիլովի (1870-1939) նկարը` նկարված 1918 թվականին, գտնվում է Տրետյակովի պետական պատկերասրահում։ Նկարի չափերը՝  ։

## Պատմություն
Արկադի Ռիլովը երիտասարդ հասակից հետաքրքրվել է ծովային և գետային տարածությունների հետ կապված թեմաներով։ Հաճախակի պատկերել է թռչուններ՝ ջրի մոտ («Ճայեր», 1910 թվական)։

Լինելով Կամայի վրա` նկարիչը իր համար նկարել է լանդշաֆտի մի շարք, որոնցից են կտավները` ջրից թռչող թռչունների պատկերով` «Կարապները Կամայի վրա» (1912), որը նա մի քանի անգամ հետագայում նկարել է, և առավել հայտնի է։ Այս նկարը համարվում է «Կապույտ տարածությունում» նկարի անմիջական նախորդը, որը նկարվել է 1918 թվականին
.

Արկադի Ռիլովը «Կապույտ տարածությունում» նկարը ստեղծել է 1918 թվականին Պետրոգրադում, հետհեղափոխական ծանր պայմաններում։

thumb|210px|''Ճայեր'' (1910)
thumb|350px|Կարապները Կամայի վրա (1920, թվականի նկարի կրկնություն)

Այնուամենայնիվ, նկարը ավարտվել է, և 1919 թվականին այն ներկայացվել է Պետրոգրադում անցկացվող Արվեստի գործերի առաջին պետական ազատ ցուցահանդեսում 
։

Խորհրդային տարիներին նկարը համարվել է որպես ծրագրային ստեղծագործությունների մի մաս և մի տեսակ հղում, կետ խորհրդային լանդշաֆտային նկարչության պատմության համար։

## Նկարագրություն
Կապույտ երկնքի և սպիտակ, կուտակվաժ ամպերի ֆոնի վրա պատկերված են կարապները, որոնք թռչում են ծովի մուգ կապույտ ալիքաձև մակերևույթի վրայով։ Հորիզոնում տեսանելի են ժայռոտ կղզիներ, որոնք խորհրդանշում են հյուսիսային կոշտ բնությունը։ Առագաստանավը հեռվից շեշտում է ծովային լանդշաֆտի ռոմանտիզմը 
։

Թռչունների թռիչքը հեշտ և թեթև է, կարծես նրանք լողում են պայծառ լույսով լցված մաքուր օդում։ Նրանց շարժման հորիզոնական ուղղությունն ընդգծվում է ամպերի գծի գտնվելու տեղը, որը հեռավորության վրա է և պատկերված է թռչուններից ներքև։ Թեև շարժումը տեղի է ունենում աջից ձախ, այն տպավորությունը չի ստեղծվում, որ  պատրաստվում է դուրս գալ նկարի սահմաններից։ Ձախ եզրին գտնվող երկու թռչունների միջոցով, որոնք թռչում են ավելի ցածր, նրա ուղղությունը կարծես դեպի առագաստանավն է, ապա կղզու ժայռերի ներքևի մասը` նորից վերադառնալով կտավի աջ կողմը
։

## Արձագանքներ
thumb|250px|right|նկար «Կապույտ տարածությունում, ԽՍՀՄ փոստային բլոկի վրա 1972
Արվեստաբան Ալեքսեյ Ֆեոդորով-Դավիդովը։

Հետագայում Ֆեդորով-Դավիդովը շարունակում է․
։

## Ծանոթագրություններ

Կատեգորիա:1918 նկարներ
Կատեգորիա:Արկադի Ռիլովի նկարներ
Կատեգորիա:Բնանկարներ
Կատեգորիա:Նկարներ այբբենական կարգով
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Ֆարսալոսի ճակատամարտ (այլ կիրառումներ)

**Ֆարսալոսի ճակատամարտ**, եզրույթը կարող է նշանակել՝

* Ֆարսալոսի ճակատամարտ, ռազմական բախում Կեսարի և Պոմպեոսի միջև,
* Ֆարսալոսի ճակատամարտ, ռազմական բախում բյուզանդական ուժերի և Թեսալիայի կառավարիչ Ջոն Դուկասի միջև,
* Ֆարսալի ճակատամարտ, հույն-թուրքական պատերազմի ժամանակ ռազմական բախում հույների և Օսմանյան կայսրության միջև
Պոլետ Բուրժուա

**Պոլետ Բուրժուա** (, ), կանադացի մանկագիր, լրագրող։ Առավել ճանաչում է ձեռք է բերել որպես Բենժամեն կրիայի (անգլիական տարբերակում՝ Ֆրանկլին) մասին գրքերի շարքի հեղինակ, որի մոտիվներով նկարահանվել է նկարչուհի Բրենդա Քլարկի՝ գրքի համար նկարազարդումների վրա հիմնված «Ֆրանկլին» մուլտիպլիկացիոն սերիալը։ Կրիայի մասին գրքերի շարքը լույս է տեսել ավելի քան 60 միլիոն տպաքանակով, թարգմանվել է 38 լեզուներով։

## Կենսագրություն
Ծնվել է Մանիտոբա նահանգի Վինիպեգ քաղաքում։ Ֆրանկոմանիտոբցիների տոհմից է։ 1974 թվականին Արևմտյան Օնտարիոյի համալսարանում ստացել է բակալավրի աստիճան «հոգեկան հիվանդների աշխատաբուժում» մասնագիտացմամբ։ Երեք տարվա ընթացքում աշխատել է հոգեբույժ-աշխատաբույժ, դրանից հետո իրեն նվիրել է գրականությանը։ Կարլտոնի համալսարանում ուսումնասիրել է լրագրություն, ապա աշխատել է որպես *Ottawa Citizen* թերթի և *CBC* հեռուստաալիքի թղթակից։ Այնուհետև բնակություն է հաստատել ԱՄՆ-ի մայրաքաղաք Վաշինգտոնում, որտեղ զբաղվել է ազատ լրագրությամբ՝ հոդվածներ ստեղծելով մի շարք կանադական և ամերիկյան պատկերազարդ ամսագրերի համար, ներառյալ՝ *Reader's Digest*-ը և *Maclean's*-ը։ 1983 թվականին վերադարձել է Կանադա և բնակություն հաստատել Տորոնտոյում։ 2009 թվականին ստացել է մագիստրոսի աստիճան Բրիտանական Կոլումբիայի համալսարանում «ստեղծագործական շարադրանք» (Creative Writing) մասնագիտացմամբ։

Պոլետ Բուրժուան ունի երկու չափահաս երեխաներ՝ Նատալին և Գորդոնը, որոնք ևս ապրում են Տորոնտոյում։

## Ֆրանկլին կրիա
Իր առաջին երեխայի՝ Նատալիի ծնունդից հետո, Պոլետը որոշել է գրել մանկական գրքեր։ Նրան ոգեշնչել է *M*A*S*H* սերիալի 7-րդ եթերաշրջանի էպիզոդը, որտեղ Հոքի Պիրսի հերոսը խոստովանում է իր կլաուստրոֆոբիան և հրաժարվում է գնալ քարայր՝ արտաբերելով այս արտահայտությունը․ «Եթե ես լինեի կրիա, ես կվախենայի իմ պատյանից»։ 1986 թվականին հայտնվել է սերիայի առաջին գիրքը՝ «Ֆրանկլինը մթության մեջ» վերնագրով՝ Բրենդա Քլարկի նկարազարդումներով (ֆրանսիական տարբերակում կրիային անվանում էին Բենժամին)։

## Ստեղծագործություններ
Նաև գրել է «Փոփոխություն իմ և քո մեջ» (*Changes in You and Me*) գիրքը դեռահասների և սեռական հասունության խնդիրների մասին, «Քիլթ Օմի» (*Oma’s Quilt*), որի մոտիվներով նկարահանվել է կարճամետրաժ ֆիլմ, «Մեծ Սառայի փոքր կոշիկները» (*Big Sarah’s Little Boots*) և մի շարք այլ գրքեր։

Գրել է նաև երեխաների համար մի շարք ոչ գեղարվեստական գրքեր։ Վարել է բազմաթիվ ամսագրերի սյունակները, գրել է սցենարներ վավերագրական ֆիլմերի համար։

2003 թվականին ստացել է Կանադայի շքանշանի անդամի աստիճան։ 2007 թվականին Օնտարիոյի Արևմտյան համալսարանում ստացել է բժշկի պատվավոր աստիճան և Կանադայի աշխատաբույժների ասոցացիայի պատվավոր մրցանակ։

## Ընտրված մատենագրություն
* *On Your Mark, Get Set …: All About the Olympics Then and Now* (1987)
* *The Amazing Apple Book* (1987)
* *The Amazing Paper Books* (1989)
* *Starting with Space: The Sun* (1995)
* *Starting with Space: The Moon* (1995)
* *Oma’s Quilt* (2001)

## Ծանոթագրություններ

## Արտաքին հղումներ
* Personal site
* Maclean’s Magazine — Million Dollar Turtle (Wayback Machine)

Կատեգորիա:1951 ծնունդներ
Կատեգորիա:Գրողներ այբբենական կարգով
Կատեգորիա:Կանադացի գրողներ
Կատեգորիա:Կանադացի լրագրողներ
Կատեգորիա:Հուլիսի 20 ծնունդներ
Inia araguaiaensis

**Inia araguaiaensis** (), հարավամերիկյան գետային դելֆինների տեսակ, հայտնաբերվել է 2014 թվականին Բրազիլիայի տարածքում։ Ապրում է Արագուայա գետի ավազանում։ Տեսակն ընդհանուր ամազոնյան դելֆիների տեսակից առանձնացել է գրեթե 2 միլիոն տարի առաջ, երբ Արագուայան դադարել է կապ ունենալ Ամազոնի հետ։

Ավելի վաղ դելֆիներին դասել են ամազոնյան դելֆինների հետ մեկ խմբում։ Նոր տեսակի ինքնուրույնությունը հաստատվել է նրա միջուկային և միտոքոնդրիալ ԴՆԹ ուսումնասիրությունների շնորհիվ, ինչպես նաև մորֆոլոգիական հատկանիշներով։ Սակայն արագուայական դելֆինի մորֆոլոգիական տարբերությունները մերձավոր ազգականից՝ ամազոնականից, աննկատ են։ Բոլիվիական դելֆինից (որին երբեմն համարում են ամազոնականի ենթատեսակ) ունի մեծ տարբերություն։ Արագուայական դելֆինը ունի քիչ ատամներ (յուրաքանչյուր ծնոտին կա 24-28 ատամ՝ ամազոնյանի 25-29-ի և բոլիվիականի 31-35-ի դիմաց), կան նաև որոշ տարբերություններ գանգի չափերի մեջ։

Այդ դելֆինների թվաքանակի գնահատումները ընկած են 600-1500 առանձնյակների միջև։

## Ծանոթագրություններ

## Արտաքին հղումներ
* В Бразилии нашли новый вид дельфинов
* Araguaian river dolphin  at WDC

Կատեգորիա:Կաթնասուններ
Կատեգորիա:Կենդանիներ այբբենական կարգով
Կատեգորիա:Քորդավորներ
Պորտուգալական ադամանդ

**Պորտուգալական ադամանդ,** ութանկյուն մեծ ադամանդ, որը հայտնի է իր անթերիությամբ և մաքրությամբ։ Կշռում է 127,01 կարատ (25,402 գ)։

Ուլտրամանուշակագույն լույսի ներքո քարը փայլատակում է, իսկ ցերեկային լույսի կամ արհեստական լուսավորության տակ նուրբ լույս և կապտաթույր մշուշ է արձակում։

«Պորտուգալական ադամանդ» անվանումը ստացել է Հարրի Ուինսթոնի կողմից, որն այն ձեռք է բերել պարուհի Պեգի Հոփկինս Ջոյսից, որը հայտնի էր իր բազմաթիվ ամուսնություններով և հարուստ տղամարդկանց հետ ունեցած սիրավեպերով։ 1963 թվականին Ուինսթոնն ադամանդը վաճառել է Սմիթսոնյան ինստիտուտին։

## Պատմությունը
right|մինի|Պորտուգալական թագ
Լեգենդներից մեկի համաձայն՝ XVIII դարում ադամանդն արդյունահանվել է Բրազիլիայում և դարձել պորտուգալական թագի զարդերի մի մասը, սակայն այդ փաստը հաստատող ոչ մի փաստաթուղթ չկա։ Ըստ փաստագրված հաշվետվությունների՝ ադամանդի մասին հայտնի է, որ այն, ամենայն հավանականությամբ, XX դարի սկզբին հայտնաբերվել է Քիմբերլիի հիմնական հանքում (Հարավային Աֆրիկա), որից հետո գնվել է և պատկանել մի շարք անհատների։

Քարն առաջին անգամ փաստաթղթավորվել է որպես ամերիկյան «Black, Starr & Frost» ոսկերչական ընկերությանը պատկանող։ 1928 թվականի փետրվարին պարուհի Պեգի Հոփքինս Ջոյսն իր համար ձեռք է բերել մարգարտյա վզնոց 350 000 դոլար արժողությամբ և 23 000 դոլար կանխիկ գումարով։ Նա այդ ադամանդը դրել է իր պլատինե չոկերի մեջ։ 1951 թվականին Հարրի Ուինսթոնն ադամանդը գնել է Ջոյսից՝ ավելացնելով իր հավաքածուում։ 1963 թվականին նա վաճառել է այն Սմիթսոնյան ինստիտուտին՝ ավելի քան 3800 կարատ (760 գ) փոքր ալմաստների դիմաց։

## Ծանոթագրություններ

## Տես նաև
* Ադամանդ
* Ալմաստ

Կատեգորիա:Զարդարանքներ
Կատեգորիա:Զարդարվեստ
Շրեկ (կերպար)

մինի|327x327փքս

**Շրեկ** (), գրական-գեղարվեստական կերպար, Ուիլյամ Սթեյգի «Շրեկ» մանկական գրքի հերոսը, որը նաև  նկարահանվել է գրքի մոտիվներով ստեղծված անիմացիոն ֆիլմում։ Հերոսը հայտնվել է նաև կոմիքսներում, խաղերում, ստիկերների հավաքածուներում և այլն։

2010 թվականի մայիսի 20-ին Լոս Անջելեսում Շրեկը ստացել է Հոլիվուդյան փառքի ծառուղում աստղ։ Հենց այդ ժամանակ «Entertainment Weekly» ամերիկյան շաբաթական պարբերականը հերոսին համարել է վերջին 20 տարվա 100 մեծագույն կերպարներից մեկը։

## Արտաքին տեսք
Կանաչի թունավոր գույն, խողովակավոր ականջներ, հասակը 180 սմ, քաշը 160 կգ։

հագուստը՝

* Բեժ վերնաշապիկ, շագանակագույն բաճկոն, շագանակագույն վանդակավոր տաբատ, կոշիկներ։

## Նկարագրություն
Շրեկի մանկության և երիտասարդության մասին արդեն հայտնի է։ Միաժամանակ մենք գիտենք, որ նրա հայրը անընդհատ ցանկանում էր տանջել նրան (մի այդպիսի դեպք պատահում է «Շրեկ երրորդ-ում»)։ Շրեկի երաժշտությունից հայտնի է դառնում, որ նա լքել է իր տունը 7 տարեկանում և սկսել է բնակվել միայնակ՝ ճահճուտում գտնվող մի տնակում։ «Հավերժ Շրեկ» մուլտֆիլմում սցենարիստները ցանկացել են ներկայացնել Շրեկի պատանեկությունը։

Առաջին մուլտֆիլմում Շրեկը ապրում է միայնակ մի տնակում՝ ճահճուտում, վարում էր միայնակի ռիթմիկ կյանք և կարծես շատ գոհ է դրանից։ Նա գնահատում է հարմարավետությունն ու հանգստությունը, թեպետ որոշ տարրեր իր բնակավայրում հարմարավետ համարել կարող է միայն մարդակերը (արևմտաեվրոպական հեքիաթներից)։

Բնության հանդեպ բարեսիրտ մարդը վախեցնող նշաններ է դնում տան դիմաց, որպեսզի իրեն տեղացիները չանհագստացնեն, սակայն երբեմն նա ստիպված է լինում տանել բնակիչների գրոհները, ովքեր Շրեկին վերաբերվում էին՝ ինչպես մի հսկա մարդակերի։

### Նախատիպ
Շրեկի նախատիպը իրականում գոյություն է ունեցել։ Ուիլյամ Սթեյքը Շրեկ անիմացիոն կերպարը ստացել է ֆրանսիացի պրոֆեսիոնալ ըմբշամարտիկ Մորիս Թիյեի արտաքին մոդելավորումից, ով ունեցել է ակրոմեգալիա հիվանդությունը։

## Ծանոթագրություններ



Կատեգորիա:Համացանցային մեմեր
Կատեգորիա:Հոլիվուդյան փառքի ծառուղի
Կատեգորիա:Մուլտֆիլմերի կերպարներ
Յոհանա Ավստրիացի

**Յոհանա Ավստրիացի**, (, , ), կայսր Ֆերդինանդի և Աննա Յագելոնկայի կրտսեր դուստրը, Տոսկանայի Մեծ դքսուհի, դուքս Ֆրանչեսկո I–ի առաջին կինը, Մարիա Մեդիչի թագուհու մայրը։

## Կենսագրություն
Յոհանան ընտանիքում 15 երեխաներից ամենափոքրն էր, մայրը մահացել էր Յոհանայի ծնվելուց երկու օր անց։ Ստացել էր փիլիսոփայության և երաժշտության խորացված ուսուցում, խոսում էր ֆրանսերեն, իսպաներեն, իտալերեն, հունգարերեն, լատիներեն, գերմաներեն լեզուներով։

## Ամուսնություն Մեդիչիի հետ
մինի|ձախից|Յոհանա Ավստրիացի, 1562 թվական

Հետևելով ծնողների ցանկությանը կայսր Մաքսիմիլիան II-ը որոշում է Յոհանային ամուսնացնել Մեդիչիների տոհմի ներկայացուցչ՝ Ֆլորենցիայի դուքս Ֆրանչեսկոյի հետ։ Եվրոպայում հզոր դինաստիայի՝ Հաբսբուրգների ներկայացուցչուհու հետ ամուսնությունը Մեդիչիների համար բավականին վարկանիշային կլիներ։

Նրա ամուսնությունը Ֆրանչեսկո Մեդիչիի հետ կայացավ 1565 թվականի դեկտեմբերի 18-ին։ Հարսնացուն ժամանեց Պորտո-ալ-Պրատոից։ Հանդիսությունը կազմակերպել էին Ջորջո Վազարին, Վինչենցո Բորգին և Ջովանի Կաչինին։ Տոնակատարության ժամանակ ներկայացվել էր կատակերգություն Ֆրանչեսկո դ'Ամբրայի «Cofanario»–ի տաղերով։ Հարսանիքի առիթով կատարված որմնանկարների թվում կային Պալացիո Վեկոյի և Վազարիի միջանցքի, Նեպտունի շատրվանի որմնանկարները։

Ողջ ամուսնության ընթացքում Ֆրանչեսկոն պահպանում է հարաբերությունները իր վաղեմի սիրուհի՝ վենետիկուհի Բիանկա Կապելոյի հետ, որը փարթամ արտաքին ուներ և ոսկեգույն մազեր։ Ֆրանչեսկոն անտեսում էր հիվանդոտ և մելանխոլիկ Յոհանային, որը ծնում էր միայն աղջիկներ և որին անբարյացկամորեն էին վերաբերվում հպատակները՝ ավստրիական ծագման պատճառով։ Նրան լավ էր վերաբերվում միայն սկեսրայրը՝ Կոզիմո I-ը, որը հրամայել էր Յոհանայի համար Պալացիյո Վեկոյում գավիթ զարդարել։ Վազարիի աշակերտները  լյունետի վրա պատկերել էին Ավստրիայի բնապատկերները։

1576 թվականին  եղբայրը՝ Մաքսիմիլիանը Յոհանայի ամուսնուն տվեց դքսի տիտղոս և տերությունները դարձրեց դքսություն, որի վրա Հռոմի Պապը չուներ իշխանություն։

Ամուսնության 12 տարիների ընթացքում Յոհանան ունեցավ 8 երեխա և մահացավ 31 տարեկան հասակում։ 1578 թվականի ապրիլի 10-ին, 8-րդ երեխայով հղի Յոհանան ընկավ աստիճաններից։ ՄԻ քանի ժամ անց նա ծնեց որդի, որն իսկույն վախճանվեց։ Հաջորդ որը ապրիլի 11-ին մահացավ նաև ծննդկանը։ Յոհանան թաղված է Սան Լորենցոյի տաճարի Մեդիչիների մատուռում։

Նրա մահից մի քանի ամիս անց Ֆրանչեսկոն հապճեպ ամուսնացավ Բիանկա Կապելոյի հետ։ Դժբախտ պատահարի առեղծվածային հանգամանքների շուրջ սպանության մասին խոսակցություններ էին պտտվում։

## Երեխաներ
Յոհանայի և ֆրանչեսկոյի միակ որդին՝ Ֆիլիպը մահացել է հինգ տարեկան հասակում, ինչի պատճառով Տոսկանայի գահը ժառանգել է Ֆերնանդոն՝ Ֆրանչեսկոյի եղբայրը։ Յոհանայի դուստրերը նույնպես չէին փայլում իրենց առողջությամբ, նրանցից շատերը մահացել են մանուկ հասակում։

1․ Էլեոնորա Մեդիչի (1567—1611), Վինչենցո I Գոնզագայի կինը, ապագա կայսրուհի՝ Էլեոնորա Գոնզագայի մայրը
2. Ռոմոլա (1568)
3. Աննա (1569—1584)
4. Իզաբելա (1571) 
5. Լուկրեցիյա (1572—1574) 
6. Մարիա Մեդիչի (1573—1642), Ֆրանսիայի թագավոր Հենրի IV–ի կինը
7. Ֆիլիպ (1577–1582), կնքված էր Յոհանայի զարմիկ՝ Իսպանիայի թագավոր Ֆիլիպ II–ի պատվին
8. չկնքված երեխա (1578)

## Նախնիք

## Ծանոթագրություններ

Կատեգորիա:Ծննդաբերելիս մահացածներ
Կատեգորիա:Վերածննդի կանայք
Կատեգորիա:Հաբսբուրգներ
Կատեգորիա:Թագավորների դուստրեր
Մարգարետա Կարլստեդտ

**Մարգարետա Կարլստեդտ** (, ), շվեդ նկարչուհի և գծանկարչուհի։

## Կենսագրություն
Ծնվել է 1934 թվականի հունիսի 7-ին Ստոկհոլմում, 1951-1956 թվականներին սովորել է Տեխնիկական դպրոցում (այժմ՝ Կիրառական արվեստի դպրոց), որից հետո սկսել է իրմասնագիտական գործունեությունը։ Շվեդիայի նկարիչների ազգային կազմակերպության անդամ (Konstnärernas riksorganisation) և նրա  ներկայացուցիչ՝ 1972-1974 թվականներին։

Մարգարետա Կարլստեդտը գեղանկարչության մեջ կատարել է տարբեր տեսակի աշխատանքներ՝ ստվարաթղթի, ակրիլի, ապակու և բետոնի վրա, ինչպես նաև կոթողային աշխատանքներ ունի վիտրաժների տեսքով, ստեղծագործել է հասարակական վայրերում՝ ճենապակյա էմալների սալիկների վրա։ Ստոկհոլմի մետրոյի  «Mälarhöjden» կայարանում  կատարած աշխատանքը, որի երկարությունը հասնում է 145 մետրի, ավարտել է 1965 թվականին։

Աշխատանքները ցուցադրվել են Շվեդիայի տարբեր քաղաքներում,  նրա որոշ աշխատանքներ ցուցադրվում են Ստոկհոլմի ժամանակակից արվեստի թանգարանում և Լունդեում գտնվող Էսքիզների թանգարանում։

## Ծանոթագրություններ

## Գրականություն
* Svenska konstnärer, Biografisk handbok, Väbo förlag, 1987, sid 92. Libris 7765108.

## Արտաքին հղումներ
* MARGARETA Nilsdotter CARLSTEDT 
* Margareta Nilsdotter Carlstedt

Կատեգորիա:Գեղանկարիչներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ